
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2012-12-12 Nr. 280-P-37(4)
Vilnius

Posėdis įvyko 2012 m. gruodžio 12 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S.Fiodorovas, S.Jovaiša, G.Kirkilas, I.Šiaulienė, D.Teišerskytė, P.Žeimys.

DARBOTVARKĖ:
1. Dėl lietuvių kalbos informacinėje visuomenėje valstybinės politikos rezultatų, problemų ir tęstinumo.
2. Dėl Seimo Informacinės visuomenės plėtros komiteto ir Seimo Švietimo, mokslo ir kultūros komiteto rengiamos tarptautinės konferencijos „Vienovė per įvairovę: Europos Sąjungos kalbų ir kultūrų raidos politiniai ir socialiniai aspektai“.

3. Lietuvos Respublikos Seimo nutarimo „Dėl Lietuvos Respublikos Vyriausybės programos“ projektas Nr. XIIP-120.
1. SVARSTYTA. Dėl lietuvių kalbos informacinėje visuomenėje valstybinės politikos rezultatų, problemų ir tęstinumo. 
Kalbėjo: M.Bastys, J.Razgienė, I.Žilionienė, S.Jovaiša, D.Teišerskytė, J.Zabarskaitė.
NUTARTA: Siekiant užtikrinti visavertį lietuvių kalbos (rašytinės ir šnekamosios) funkcionavimą visose informacinės visuomenės gyvenimo srityse ir sustiprinti jos išsaugojimo galimybę, taip pat skatinti verslo susidomėjimą lietuvių kalbos ir jos paveldo skaitmeninimo projektais: 

1. Siūlyti Lietuvos Respublikos Vyriausybei:

1.1. užtikrinti lietuvių kalbos informacinėje visuomenėje valstybės politikos tęstinumą,

1.2. atsakingų valstybės institucijų veiklos planavimo dokumentuose išskirti skaitmeninių lietuvių kalbos technologijų ir (ar) produktų kūrimo projektus iš bendro informacinių technologijų projektų paketo, strateginiuose valstybės dokumentuose laikyti juos prioritetine mokslo inovacijų ir informacinių technologijų verslo sritimi,

1.3. apsvarstyti galimybę lietuvių kalbos technologijų produktams taikyti sumažintą pridėtinės vertės mokesčio tarifą.

2. Prašyti Lietuvos Respublikos Vyriausybės pateikti Seimo Informacinės visuomenės plėtros komitetui informaciją apie Europos Sąjungos struktūrinių fondų ir valstybės biudžeto lėšomis finansuotus lietuvių kalbos ir jos paveldo skaitmeninimo projektus, tame tarpe informaciją apie šių projektų viešinimo, populiarinimo priemones bei  jų praktinio naudojimo mastus.
Balsavimo rezultatai: bendru sutarimu.
2. SVARSTYTA. Dėl Seimo Informacinės visuomenės plėtros komiteto ir Seimo Švietimo, mokslo ir kultūros komiteto rengiamos tarptautinės konferencijos „Vienovė per įvairovę: Europos Sąjungos kalbų ir kultūrų raidos politiniai ir socialiniai aspektai“.
Kalbėjo: M.Bastys, J.Zabarskaitė, G.Karosas, D.Vaišnienė, G.Babravičius.

NUTARTA: 
1. Patvirtinti, jog Komitetas pritaria Seimo Informacinės visuomenės plėtros komiteto ir Seimo Švietimo, mokslo ir kultūros komiteto planuojamai Lietuvos pirmininkavimo Europos Tarybai metu planuojamai rengti tarptautinei konferencijai „Suvienijusi įvairovę: Europos Sąjungos kalbų ir kultūrų raidos politiniai ir socialiniai aspektai“. Renginio data – 2013 m. rugsėjo 25 – 27 d. 

2. Apie šį Komiteto sprendimą informuoti Seimo Europos reikalų komitetą.

Balsavimo rezultatai: bendru sutarimu.

3. SVARSTYTA. Lietuvos Respublikos Seimo nutarimo „Dėl Lietuvos Respublikos Vyriausybės programos“ projektas Nr. XIIP-120.
Kalbėjo: M.Bastys, R.Sinkevičius, D.Teišerskytė, S.Jovaiša, I.Šiaulienė, G.Kirkilas,  R.Čepaitis.
NUTARTA: iš esmės pritarti Lietuvos Respublikos Vyriausybės 2012-2016 metų programai informacinės ir žinių visuomenės srityje.
Balsavimo rezultatai: 6 - už;  1 – susilaikė.

Posėdžio pirmininkas



Mindaugas Bastys
Posėdžio sekretorė

1

